**תאגיד הבריאות של המרכז הרפואי תל אביב**

**מכרז פומבי מס' 2019 /120 לרכישת, אספקת, התקנת תא לחץ עבור מכון לרפואה היפרברית במרכז הרפואי ת"א ע"ש סוראסקי**

1. תאגיד הבריאות של המרכז הרפואי תל אביב (להלן: המזמינה) מבקשת הצעות לרכישת, אספקת, התקנת ותחזוקת תא לחץ עבור מכון לרפואה היפרברית במרכז הרפואי ת"א ע"ש סוראסקי (להלן: הציוד), הכל כמפורט במסמכי המכרז.
2. את מסמכי המכרז ניתן לקבל במשרדי המזמינה, רחוב ויצמן 6, תל אביב קומה 7, בימים א'-ה' בשעות 08:00 עד 14:00 וזאת החל מיום­­­ 14.8.19\_.
3. במכרז יבחר זוכה אחד ,לפי אמות המידה כמפורט במכרז. המזמינה אינה מתחייבת לקבל את ההצעה הזולה ביותר, או כל הצעה שהיא. המזמינה רשאית לבטל או להרחיב או לצמצם את היקף המכרז, בגלל סיבות תקציביות ו/או מנהליות ו/או ארגוניות ו/או אחרות, לפי שיקול דעתה.
4. מתוך המציעים יבחר/ו אך ורק מציע/ים העומד/ים בדרישות הבאות (תנאי סף):
	1. לציוד אישור אמ"ר בר תוקף או הגשת אסמכתא לבקשה לאמ"ר. במידה ועד חודש ממועד הגשת ההצעה או עד למועד אספקת המערכות לפי הנסיבות ושיקול ועדת מכרזים לא יוגש אישור האמ"ר תהיה הועדה רשאית לפסול את ההצעה ולבחור בהצעה אחרת.
	2. לציוד יש אישור בר תוקף CE ו/או אישור FDA לפי תקן 14931 EN.
	3. ליצרן הציוד יש אישור בר תוקף לתקן ISO 9001
	4. ליצרן הציוד יש אישור בר תוקף לעמידה בתקן 13485ISO לאבטחת איכות לציוד רפואי.
	5. ליצרן הציוד אישור בר תוקף לכך שתא הלחץ עומד בתקן EN13445
	6. ליצרן הציוד אישור בר תוקף לכך שתא הלחץ עומד בתקן EN13480
	7. ליצרן הציוד אישור בר תוקף לכך שהמערכת האחראית על נשימת המטופלים בתא הלחץ עומדת בתקן EN-14931
	8. ליצרן הציוד אישור בר תוקף לכך שמערכת ריסוס אש-ערפל עומדת בתקן EN16081
	9. הציוד מיועד לטיפול ב-18 מטופלים בו זמנית ומידותיו החיצוניות אינן עולות על: 2.5 מ' רוחב וגובה ו-13 מ' אורך.
	10. ליצרן הציוד ניסיון מוכח בביצוע 10 התקנות לפחות בחמש השנים האחרונות בבתי חולים/מרפאות של מערכת תא לחץ מסוג Multiplace בארץ או בחו"ל.
	11. למציע (אם הוא תאגיד הרשום בישראל) אישור רשויות מע"מ בדבר היות המציע עוסק מורשה וכן כל האישורים הנדרשים לפי חוק עסקאות גופים ציבוריים, התשל"ו-1976.
5. ההוראות והתנאים הכלולים בחוברת המכרז, הם חלק בלתי נפרד מתנאי המכרז.
6. בכפוף לתנאי המכרז, המכרז יתנהל בשלבים, כאשר במסגרת השלב התחרותי המזמינה תנהל מו"מ עם המציעים או מי מהם, בטרם קביעת הצעה זוכה.
7. כנס ספקים יתקיים ביום 10.9.2019 בשעה 19:00. נקודת המפגש ב- במרכז הרפואי תל אביב, חדר ישיבות אגף בינוי. השתתפות בכנס ספקים אינה חובה
8. המועד האחרון להכנסת ההצעות לתיבת המכרזים נקבע ל- 22.10.19 בשעה 12:00.